Ribe Stifts Adresseaviser, 1845-08-08
Fra Odense skrives under 4 August i O. Th. Av.; Ved velvillig Meddelelse have vi idag modtaget den provisoriske Plan for den ved allerhøieste Resolution af 9 Febr. 1844 bestemte udvidede Underviisning i Metropolitanskolen, Odense Cathedralskole og Kolding lærde Skole, og meddele deraf strax følgende Uddrag: Skolen inddeles i syv Klasser, af hvilke den sjette eller næstøverste er toaarig, alle de øvrige eetaarige, saa at et fuldstændigt Skolecursus er beregnet paa otte Aar. For at kunne optages i Skolens første (nederste Klasse udfordres at Disciplen har fyldt det 10de Aar eller ikkun mangler faa Maaneder deri, i de øvrige Klasser Alderen i samme Forhold, men i syvende Klasse kunne ingen andre Disciple optages end de, som have gjennemgaaet samme Skoles sjette Klasse. - Gjenstandene for Underviisningen ere: Dansk (samtlige Klasser); Tydsk (6 første Kl.); Fransk (afsluttet med sjette Klasse); Latin (begyndes med tredie, afsluttes med syvende Kl.); Græsk (beg. med fjerde, afsl. med 7de Kl.); Hebraisk (6. og 7. Kl.); Religion (første til 6. Kl.); Historie (samtlige Kl.); Geographie, (afsluttes med 6. Kl.); Arithmetik (samtlige Kl.); de geometriske Discipliner (hele Skolen); Naturlære (6. og 7. Kl.); Naturhistorie (1. til 6. Kl.). Fremdeles, Skrivning, Tegning, Gymnastik og Sang. - Skoleaaret tager sin Begyndelse den 1. Septbr. og sluttes den 31. Aug. (Hele August Sommerferie).- Jstedetfor den hidtil foreskrevne Dimission fra Skolen og derpaa følgende examen artium ved Universitetet træder en ved selve Skolen afholdt Afgangsexamen i Begyndelsen af Septbr. for det Første af Skolens egne Lærere i Forening med tre af Universitetets Professorer som Examenscommissarier. Hovedcharaktererne ved denne benævnes, første, anden og tredie Charakteer, (svarende til land, h. ill. og non cont.), og ligesom land, hidtil har kunnet forhøies med "præ ceteris", saaledes skal ogsaa første Charakteer kunne gives det Tillæg: "med Udmærkelse. Den hele Afgangsexamen fordeles paa tvende Prøver, af hvilke første Deel afholdes ved Udgangen af sjette Klasse i de der afsluttede Fag, den anden ved Udgangen af 7. Kl. i de øvrige Fag. - Underviisningsplanen træder fuldstændigen i Kraft for Skolens nederste Klasse fra 1. Septbr. d. A., og udvides efterhaanden som denne Klasses Disciple oprykke til høiere Klasser, til disse. For at imidlertid deels de nuværende Disciple kunne blive deelagtige i de ved den udvidede Underviisning tilsigtede Fordele, deels en successiv Overgang fra det ældre til det nye System kan beredes, deels Erfaring burtigere indvindes om, hvorledes den nye Plan paa den meest hensigtssvarende Maade lader sig iværksætte, er iblandt Andet fastsat: at, forsaavidt Underviisningen i samtlige Klasser, uden Ulempe eller Afbræk for deres Øiemed og uden at gjøre ubillige Fordringer til de nuværede Disciple, lader sig lempe efter den nye Plans Grundsætninger, da bør denne uden Ophold gjøres gjældende i større eller mindre Omfang, - og at der for de Disciple, som iaar vilde have været modne til at indstille sig til Examen artium, bliver istedetfor denne at afholde en Afgangsexamen ved selve Skolen under Jagttagelse af forannævnte Form, men uden at iaar Fordringerne maae udstrækkes over det, som kræves ved Examen artium, og da med den Virkning, at de strax kunne blive inscriberede ved Universitetet, for der, at paabegynde det forberedende academiske Studium til anden Examen. (J Fremtiden ville de Studerende, som have gjennemgaaet det fuldstændige Skolecursus, efter Afgangsexamen, ved Universitetet strax kunne begynde Studiet af de specielle Videnskabsfag, til hvilke den af dem parate Livsbane maatte kalde dem."